Kerja Kahwin

Kerja Kahwin ialah sebuah filem komedi romantik Malaysia 2017 arahan Anwardi Jamil, yang memaparkan budaya dan keunikan perkahwinan tradisional orang Melayu di kampung. Ia diterbitkan oleh Wayang Padu Sdn. Bhd. dengan kerjasama Lembaga Kemajuan Tanah Persekutuan (FELDA) dan ditayangkan pada 20 Julai 2017.

Sinopsis
Berkisarkan tentang gadis kota, Farah (Janna Nick) yang bakal menamatkan zaman bujangnya. Farah memilih untuk berkahwin secara tradisional di kampung. Beliau membuat keputusan itu bagi memenuhi permintaan Mak Tok yang mahu majlis perkahwinan dibuat mengikut adat budaya tradisi Melayu dan bukannya di hotel mewah. Bagaimanapun, mengadakan perkahwinan di kampung bukanlah tugas mudah kerana dia memerlukan bantuan daripada pelbagai orang. Bermula dengan persiapan sehingga hari majlis perkahwinan pelbagai kejadian dan ragam dapat dilihat termasuk gelagat pengantin, mak andam, bunga telur, joget lambak serta persiapan menyediakan hidangan.

Pelakon

Pelakon utama
 Janna Nick sebagai Farah
 Rosnani Jamil sebagai Mak Tok
 Shaharuddin Thamby sebagai Mansor

Pelakon pembantu
 Aziz M. Osman Juruacara 
 A. R. Badul sebagai Tok Kadi / Ustaz Jamal
 Syanie Hisham sebagai Saamah 
 Anne Abdullah sebagai Mak Andam 
 Daniella Sya sebagai Susan
 Ramasundran Rengan sebagai Rama
 Mubarak Majid sebagai Hisham 
 Henzi Andalas sebagai Herman 
 Theera Alias sebagai Anis
 Den Wahab sebagai Roseli
 Syed Ali sebagai Iqbal 
 Aman Shah sebagai Pengapit 
 Noor Hasnah Adam sebagai Normala 
 Mary Ann Galistan sebagai Mak Tok Muda

Penampilan khas
 Hamid Gurkha sebagai Pakcik pekak
 Sabree Fadzil sebagai Suami Mak Tok

Keluaran dan sambutan
Kerja Kahwin pada awalnya dikeluarkan pada 20 Julai 2016, namun menerima tarikh tayangan rasmi pada 20 Julai 2017. Pelakon utamanya, Janna Nick tidak hadir ke majlis pratonton filem ini kerana komitmen kerja. Filem ini menyaksikan tayangan perdana sedunianya di Festival Satu Negara Satu Filem 2016 yang berlangsung di Issoire, Perancis, pada 26 Julai 2016, meskipun belum ditayangkan di Malaysia.

Rujukan

Pautan luar



Kategori:Filem 2017
Kategori:Filem Malaysia tahun 2017
Kategori:Filem komedi Malaysia
Kategori:Filem cinta Malaysia
Kategori:Filem arahan Anwardi Jamil